Finidi George

**Finidi George** (dey bon am 15 April 1971) na Naija profeshonal futbol kosh an a forma nashonal playa. Finidi George bi do koret nashonal kosh of Naija nashonal futbol tim. Wen Finidi stil bi playa dat time, na right winga e bi. Finidi bi di kosh of Enyimba F.C. *Enyimba F.C na one [[Nigeria Professional Football League|Naija Profeshonal Futbol Ligi]]. 
Wen Finidi don plai ball wel wel for [[Ajax]]- wey e tek win eight mejo taitu inkludin di [[1995 Champions League|1995 Shapion ligi]], e komot go anoda klub kol [[Real Betis]].
Finidi still plai ball smol for England bifor e kom finali ritaya.
Finidi dey pat of di playa wey plai for [[Nigeria Team|Naija futbol tim]] an e plai in two [[World Cups|Wold kup]]. Wen Finidi dey plai for Naija, e dey put on jersi nomba 7.
Enyimba F.C tok for September 2021 sey Finidi go bi dia tim kosh. Finidi win e fest Naija Premiha Ligi at Onikan Stadiom in [[Lagos|Legos]] on di 11 of June 2023.

==Futbol klub wey e don plai for==
* *'Ajax**
Finidi wey dey bon for [[Port Harcourt|Pot Hakot]] plai futbol for three klub wen e de Netherlands.
In 1993, Finidi with [[Nwankwo Kanu]] sahin for Ajax. Finidi put 4 goal for net as  helep Ajax to win dia [[Eredivisie]] taitu for dat year  an Ajax still win di taitu di folorin year.
Ajax still plai two [[UEFA Champions League|UEFA Shapion Ligi]] an dey win di 1994-95 tornamet. Ajax win [[A.C. Milan]] for di final dat year.
* **Real Betis**
On di 10 July 1996, Finidi join [[Real Betis]] wey de [[Spain]] for 1, 024 million [[pesetas]]. For Real Betis , Finidi dey mek suo sey e dey score up to ten goal evri sisin. Finidi helep Real Betis finish for di nomba 4 posishon for ligi tebu for e fest year wen e kom di klub.
For dat year wen Finidi kom di klub, e helep Real Betis enta final of [[Copa del Rey ]] but [[F.C. Barcelona]]. (2-3 afta extra time]].
Na smol rimen Finidi foe go [[Real Madrid]] bifor e join Real Betis.

* **Mallorca an Ipswichs Town**
Afta wey Real Betis don go religashon in 2000,  Finidi stey for one year in spain as e join [[RCD Mallorca]]. Finidi leta join [[Premier League|Premiha Ligi]] klub [[Ipswich Town]] wey di kosh bak den na [[George Burley]] for £3.1 million.

In November 2010, Finidi riton to Betis as dia [[director of international football| daretor of intanashonal futbol]].

==How e tek plai for Naija==
Na in 1991 Finidi fest plai futbol for Naija as Naija wan kwilifil for [[Africa Cup of Nations| Afrika Kup of Neshon]]. Di futbol mach na bitwin Naija an [[Burkina Faso]]. Naija tim win Burkina Faso 7-1. Finidi put one goal for net an e hasist [[Rashidi Yekini]] to put three goal for Burkina Faso net.
Finidi dey for di playa-dem wey win [[1994 edition of the tournament| 1994 edishon of di tornamet]].

Finidi don plai futbol in two [[FIFA World Cup|FIFA Wold Kup]], 1994 an 1998.
==Kup an Awod-dem wey e don win==
**Klub**
* **Ajax**

* Eredivisie: 1993–94, 1994–95, 1995–96
* Johan Cruijff Shield: 1994, 1995
UEFA Shapions Ligi: 1994–95; Runner-up 1995–96 
* UEFA Supa Kup: 1995
* Intercontinental Kup: 1995
**Betis**
* Copa del Rey runner-up: 1996–97
**Intanashonal**
* **For Naija'''
* Afrika Kup of Neshon: 1994; Runner-up 2000; Third place 1992, 2002